### Beslutninger

Fremsendes til Teknisk Udvalg til behandling i henhold til beslutning i byrådets møde den 14. august 2024.

###

Endelig vedtagelse af forslag til Lokalplan 1193, Multihal ved [adresse] i [adresse] og Tillæg 140 til Kommuneplan 2017.

### Resume

Lokalplan 1193 gælder for et kommunalt ejet område på ca. 2,3 ha i den nordlige del af [adresse] ved [adresse] og eksisterende idrætsanlæg.

Bygherre ønsker at opføre en multihal for at skabe bedre forhold og mere kapacitet for idrætten i lokalsamfundet.

Lokalplanen muliggør byggeri i op til 12 meter med et samlet maksimalt bruttoetageareal på 5.000 m2. Det sikres, at arealerne omkring hallen etableres som aktivitetsområde, grønt område med regnvandshåndtering samt for- og ankomstplads herunder parkering.

Arealet udlægges i overensstemmelse med kommune-planrammen til rekreative formål. Der er dog vedlagt et kommuneplantillæg, for at regulere bebyggelsens omfang og tilføje supplerende bestemmelser om områdets anvendelse til kulturelle aktiviteter.

Det er en forudsætning for byggeriet, at [adresse] udvides.

I den offentlige høring af planerne er der modtaget i alt 186 bemærkninger, primært om placering af multihallen, trafik, miljøforhold, støj og bygningens størrelse.

Det har bl.a. givet anledning til en reduktion af byggefeltet på 1.000 m2 samt mindre præciseringer i lokalplanen.

### Beslutningspunkter

Det indstilles, at

1) forslag til Lokalplan 1193 vedtages endeligt med de ændringer der fremgår af indstillingens punkt 5.5,

2) forslag til Tillæg 140 til Kommuneplan 2017 vedtages endeligt med de ændringer der fremgår af indstillingens punkt 5.5,

3) bemærkninger fra den offentlige høring besvares som det fremgår af indstillingens afsnit 5.4,

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 06-08-2024

Gorm Møller: 6

Fremsendes til [adresse] med bemærkning, at Magistraten i mødet den 6. august 2024 anbefa-ler, at byrådet tiltræder Magistratsafdelingen for Teknik og Miljøs indstilling af 3. juni 2024.

Rådmand Paul Lind var forhindret i at deltage i sagens behandling.